**Likumprojekta „Grozījumi likumā „Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par valsts sociālo apdrošināšanu”” (turpmāk – likumprojekts) mērķis ir noteikt pašnodarbināto personu sociālo apdrošināšanu no 2022. gada 1. janvāra, saglabājot pašnodarbinātajiem tādu pašu sociālās apdrošināšanas kārtību, kāda jau ir noteikta no 2021. gada 1. jūlija. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz likuma “Par valsts sociālo apdrošināšanu” pārejas noteikumu 85. punktu, kas nosaka, ka Ministru kabinets līdz 2021. gada 1. jūlijam izstrādā un iesniedz Saeimai likumprojektu "Grozījumi likumā "Par valsts sociālo apdrošināšanu"" par pašnodarbināto sociālo apdrošināšanu no 2022. gada 1. janvāra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2020. gada 1. jūlijamir noteikts, ka pašnodarbinātie, kuru ienākums sasniedz minimālo algu, maksā obligātās iemaksas 31,07 % vismaz no minimālās algas un 5 % pensiju apdrošināšanai no iemaksu objekta (vismaz minimālās algas apmērā) un faktiskā ienākuma starpības. Pašnodarbinātie, kuru ienākumi nesasniedza minimālo algu, no ienākuma maksā 5 % pensiju apdrošināšanai.   5 % nav jāmaksā par ienākumu, kas no gada sākuma nepārsniedz 50 eiro.Pašnodarbinātie gan 31,07 %, gan 5 % pensiju apdrošināšanai maksā vienu reizi ceturksnī.Pašnodarbinātais no lauksaimnieciskās ražošanas ienākuma obligātās iemaksas pensiju apdrošināšanai aprēķināja un veica vienu reizi gadā vismaz 5 % apmērā no taksācijas gada brīvi izraudzīto obligāto iemaksu objekta un faktiskā ienākuma starpības. Pašnodarbinātajam, kuram ir dažāda veida ienākumi, no ienākumiem maksā vispārējā kārtībā vienu reizi ceturksnī (gan 31,07 %, gan 5 %), bet no lauksaimnieciskās ražošanas ienākuma maksā 31,07 % reizi ceturksnī, bet 5 % - reizi gadā. Pašnodarbinātais, kuram ir tikai lauksaimnieciskās ražošanas ienākumi un šie ienākumi nevienā mēnesī nesasniedz minimālo algu, 5 % pensiju apdrošināšanai maksā un deklarāciju iesniedz vienu reizi gadā. No 2021. gada 1. jūlija pašnodarbinātajiem obligātās iemaksas 5 % pensiju apdrošināšanai tiek palielinātas uz 10 % un ieviests minimālais obligāto iemaksu objekts.Ieviešot minimālās obligātās iemaksas, aprēķins tiek veikts par ceturksni par visiem personas ienākumiem, kā rezultātā nācās atteikties no regulējuma, ka pašanodarbinātais no lauksaimnieciskā ražošanas ienākuma obligātās iemaksas 10 % pensiju apdrošināšanai maksā vienu reizi gadā, un noteikt, ka visi pašnodarbinātie 10 % pensiju apdrošināšanai veic reizi ceturksnī. Daudziem pašnodarbinātajiem (īpaši lauksaimniecībā un kultūras nozarē nodarbinātajiem) ir izteikta sezonalitāte, t.i., ienākumi vienā vai dažos mēnešos ir lieli, bet citos mēnešos ienākumi ir zemi, nav vispār vai ir pat zaudējumi.Lai mazinātu administratīvo slogu un ņemtu vērā ienākumu nevienmērīgumu un sezonalitāti, varētu visiem pašnodarbinātajiem 10 % pensiju apdrošināšanai aprēķināt un maksāt vienu reizi gadā par iepriekšējo kalendāro gadu. Tomēr tas nav izdarāms, ja pašnodarbinātajiem tiek saglabāts nosacījums par minimālo obligāto iemaksu. Pašnodarbinātajiem, kuru ienākumi ir nelieli, ir tiesības līdz ceturksnim sekojošā mēneša 15. datumam iesniegt ceturkšņa ienākumu prognozi Valsts ieņēmumu dienestam (turpmāk – VID). Ja pašnodarbinātais būs VID iesniedzis ienākumu prognozi, minimālās obligātās iemaksas par šo ceturksni nebūs jāveic. Valsts sociālās apdrošināšanas aģentūra (turpmāk – VSAA) reizi ceturksnī aprēķina pašnodarbinātajam minimālās obligātās iemaksas un informē VID. VID informē pašnodarbināto, kuram pēc informācijas saņemšanas ir tiesības samaksāt minimālās obligātās iemaksas avansā. VSAA pārrēķina minimālās obligātās iemaksas par gadu un līdz 20. martam informē VID. Pašnodarbinātajam, kurš nebūs iesniedzis ienākumu prognozi un kura ienākumi (mikrouzņēmumu nodokļa maksātājiem apgrozījums) gadā nesasniegs minimālo obligāto iemaksu objektu (12 Ministru kabineta noteiktās minimālās algas), būs pienākums līdz 23. jūnijam veikt minimālās obligātās iemaksas 10 % pensiju apdrošināšanai no faktiskā ienākuma (mikrouzņēmumu nodokļa maksātājiem no apgrozījuma) un minimālā obligāto iemaksu objekta starpības par pagājušo kalendāro gadu.Likumprojekts paredz no 2022. gada 1. janvāra pašnodarbinātajiem saglabāt tādu pašu sociālās apdrošināšanas kārtību, kāda likumā ir noteikta no 2021. gada 1. jūlija līdz 2021. gada 31. decembrim, t.i.:1. pašnodarbinātie, kuru ienākumi nesasniedz minimālo algu mēnesī, maksā 10 % pensiju apdrošināšanai no faktiskā ienākuma;
2. pašnodarbinātie, kuru ienākumi sasniedz vai pārsniedz minimālo algu mēnesī, maksā 31,07 % no brīvi izraudzīta iemaksu objekta, kas nav mazāks par minimālo algu mēnesī, un 10 % pensiju apdrošināšanai no izvēlēta iemaksu objekta un faktisko ienākumu starpības;
3. pašnodarbinātais iesniedz ienākumu prognozi VID;
4. pašnodarbinātajam, kurš nav iesniedzis VID ienākumu prognozi un kura ienākumi (mikrouzņēmuma nodokļa maksātājam – apgrozījums) nesasniedz minimālo obligāto iemaksu objektu, veic minimālās obligātās iemaksas no faktisko ienākumu un minimālā obligāto iemaksu objekta starpības;
5. VSAA reizi ceturksnī (līdz ceturksnim sekojošā trešā mēneša 20. datumam) aprēķina pašnodarbinātajam minimālās obligātās iemaksas un informē VID, pašnodarbinātais var veikt minimālo obligāto iemaksu avansu līdz trešā mēneša 23. datumam;

6) VSAA līdz 20. martam aprēķina pašnodarbinātajam minimālās obligātās iemaksas par iepriekšējo kalendāro gadu un informē VID, pašnodarbinātajam ir pienākums līdz kārtējā gada 23. jūnijam veikt minimālās obligātās iemaksas par iepriekšējo kalendāro gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Kultūras ministrija, Zemkopības ministrija, Tieslietu ministrija, VSAA, VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc VSAA datiem pašnodarbinātie: 2019. gadā - 70 543 personas, 2020. gadā - 73 055 personas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Ņemot vērā, ka pašnodarbinātajiem tiek saglabāts no 2021. gada 1. jūlija noteiktais sociālās apdrošināšanas regulējums, likumprojektam nav ietekme uz budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2021. gada 30. martā informācija par likumprojekta izstrādi ievietota Labklājības ministrijas mājaslapā [www.lm.gov.lv](http://www.lm.gov.lv) un Ministru kabineta mājaslapā [www.mk.gov.lv](http://www.mk.gov.lv) sadaļā “Sabiedrības līdzdalība”.Sabiedrības līdzdalības termiņš – 2021. gada 15. aprīlis. |
| 2. | Sabiedrības līdzdalība projekta izstrādē |  Lai noskaidrotu pašnodarbināto viedokli par sociālo apdrošināšanu, Labklājības ministrija organizēja sanāksmes ar Finanšu ministriju un attiecīgās nozares ministrijām un nevalstisko organizāciju pārstāvjiem:- 2021. gada 25. martā ar Zemkopības ministriju un Zemnieku Saeimu, Lauksaimnieku organizāciju sadarbības padomi;- 2021. gada 30. martā ar domnīcu PROVIDUS un Latvijas Pilsonisko aliansi;- 2021. gada 31. martā ar Tieslietu ministriju, Latvijas Zvērinātu notāru padomi, Latvijas Zvērinātu tiesu izpildītāju padomi, Latvijas Zvērinātu advokātu padomi;- 2021. gada 7. aprīlī ar Kultūras ministriju un kultūras nozares pārstāvjiem. |
| 3. | Sabiedrības līdzdalības rezultāti |  Labklājības ministrija, Finanšu ministrija un attiecīgo nozares ministriju un nevalstisko organizāciju pārstāvji piekrita, ka pašnodarbinātajiem arī 2022. un turpmākajos gados saglabājama tāda pat kārtība, kā noteikta no 2021. gada 1. jūlija, bet būtu pārskatāms, ka pašnodarbinātais 10 % pensiju apdrošināšanai veic par kalendāro gadu, ņemot vērā pašnodarbināto ienākumu nevienmērīgumu un sezonalitāti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R. Petraviča

Rucka 67021607

Sandra.Rucka@lm.gov.lv